Ministère de la Recherche et de l'Enseignement supérieur

Deen dacks just Héichschoulministère genannte Ministère fir Fuerschung an Héichschoul (fr: Ministère de la Recherche et de l'Enseignement supérieur) ass e Ministère zu Lëtzebuerg. 

Virum 17. November 2023 housch e Ministère de l'Enseignement supérieur et de la Recherche.

 Allgemenges 
De Ministère ass verantwortlech fir d'Organisatioun vun der Héichschoullandschaft zu Lëtzebuerg. Am Beräich vun den Héichschoulstudien accordéiert en déi finanziell Hëllefe vum Staat an deels och international Bourssen. En ass do dernieft zoustänneg fir déi auslännesch Héichschoultitelen a –qualifikatiounen unz'erkennen a fir déi national Politik am Beräich vun der ëffentlecher Fuerschung ze definéieren, ze koordinéieren an ëmzesetzen.

 Kompetenz vum Ministère 
D'Servicer a Verwaltungen déi ënnert d'Kompetenz vum Héichschoulministère falen, sinn am interne Reglement vun der Regierung festgehalen. Dozou gehéieren ë. a.:

 Allgemeng Politik vun der nationaler ëffentlecher Fuerschung an den Héichschoulen:
 Formatioune fir de Brevet de technicien supérieur (BTS) a Coursen, déi vun den unerkannte spezialiséierte Fachhéichschoulen ugebuede ginn
 Héichschoul- an Universitéitsstuden: allgemeng Politik; Informatioun iwwer Héichschoul- an Universitéitsstudien; finanziell Ënnerstëtzung Héichschoulstudien; international Bourssen; Logementer fir Studenten an Doktoranden; Verwaltung vu private Boursse vu Fondatiounen; Relatioune mat de Studentenassociatiounen; Studentefoire
 Unerkennung vun auslännesche Studiecertificaten a Beruffsqualifikatiounen am Héichschoulberäich
 Sekundär Notzung vun Datë fir d'Fuerschung an d'Innovatioun
 Politik vun der „oppener Wëssenschaft“ fir wëssenschaftlech Donnéeën a Publikatiounen
 Berodungskommissiounen, ë. a.: 
 National Ethikkommissioun
 Kommissioun fir d'Unerkennung vu Beruffsqualifikatiounen
 berodend Kommissioun fir Finanzhëllef fir Héichschoulstudien

 Institutiounen ënner der Tutelle vum Ministère 
 Uni Lëtzebuerg
 Luxembourg Institute of Science and Technology (LIST)
 Luxembourg Institute of Health (LIH)
 Luxembourg Institute of Socio-Economic Research (LISER)
 Nationale Fuerschungsfong (FNR)

 Wirtschaftlech Interessevereenegungen 

 Centre de gestion pour la formation continue et professionnelle universitaire
 Luxembourg Media and Digital Design Center (LMDDC)
 Plateforme nationale d'échange de données (PNED)
 Luxinnovation
 Institut de la propriété intellectuelle Luxembourg (IPIL)

 Fondatiounen 

 Max Planck Institute Luxemburg for International
 European and Regulatory Procedural Law
 Réseau télématique de l'Éducation nationale (RESTENA)

 Anonym Gesellschaften 

 Technoport (zesumme mam Wirtschaftsministère)
 Luxprovide (zesumme mam Wirtschaftsministère)

 ASBLen 

 Agence nationale pour le programme européen d'éducation et de formation tout au long de la vie (ANEFORE) (zesumme mam Educatiounsministère)

 Kuckt och 

 Regierung (Lëtzebuerg)

 Lëscht vun de lëtzebuergeschen Héichschoulministeren

 Um Spaweck 

 De Ministère op gouvernement.lu, der Websäit vun der Regierung

Kategorie:Ministèren zu Lëtzebuerg